CELEX: 32010R0042
Language: hr
Date: 2010-01-15 00:00:00
Title: Uredba Komisije (EU) br. 42/2010 od 15. siječnja 2010. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               156
            
         32010R0042
   
               L 012/2
            
            
               SLUŽBENI LIST EUROPSKE UNIJE
            
            
               15.01.2010.
            
         
      UREDBA KOMISIJE (EU) br. 42/2010
   od 15. siječnja 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta pravila odnose se na bilo koju drugu nomenklaturu koja se u cijelosti ili djelomično temelji na njoj, ili kojom se uvode dodatni pododjeljci, te koja je utvrđena posebnim odredbama Unije, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ)br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. siječnja 2010.
      
         
            Za Komisiju,
         
         
            U ime Predsjednika,
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod se sastoji od (% po težini):
               
                           
                                       —
                                    
                                    
                                       ječmena trava, u prahu
                                    
                                 
                        
                           28,8
                        
                     
                           
                                       —
                                    
                                    
                                       med
                                    
                                 
                        
                           27,5
                        
                     
                           
                                       —
                                    
                                    
                                       pšenična trava, u prahu
                                    
                                 
                        
                           21,5
                        
                     
                           
                                       —
                                    
                                    
                                       alfalfa, u prahu
                                    
                                 
                        
                           21,5
                        
                     
                           
                                       —
                                    
                                    
                                       stearinska kiselina
                                    
                                 
                        
                           0,4
                        
                     
                           
                                       —
                                    
                                    
                                       papar
                                    
                                 
                        
                           0,25
                        
                     
                           
                                       —
                                    
                                    
                                       kromov pikolinat
                                    
                                 
                        
                           0,01
                        
                     (odgovara 8,7 μg Cr po tableti)
               Proizvod je pakiran za maloprodaju u obliku tableta i koristi se kao dodatak prehrani (jedna tableta dvaput na dan).
            
            
               2106 90 98
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2106, 2106 90 i 2106 90 98.
               Proizvod ne zadovoljava zahtjeve iz napomene 2. stavak (b) točka (2) uz poglavlje 19. zbog svog sastava, pakiranja i namjene kao dodatak prehrani.
               Proizvod ne zadovoljava zahtjeve iz dodatne napomene 1. uz poglavlje 30. budući da nisu navedene mogućnosti korištenja protiv određenih bolesti kao ni koncentracija aktivnih tvari. Stoga se ne smatra biljnim medicinskim preparatom u smislu tarifnog broja 3004.
               Stoga se smatra da proizvod podliježe uvjetima tarifnog broja 2106 kao prehrambeni proizvod, nespomenut niti uključen na drugom mjestu te se koristi kao dodatak prehrani za održavanje općeg zdravlja i dobrobiti. (Vidjeti, također, Napomene s objašnjenjem HS-a uz tarifni broj 2106, drugi stavak, broj 16).